b'\n_START_ARTICLE_\nFamilien Flanders\n_START_PARAGRAPH_\nFamilien Flanders er en meget kristen familie i byen Springfield._NEWLINE_Familien medvirker i den animerede komedie serie The Simpsons._NEWLINE_Familien er nabo til familien Simpsons, som er "hovedfamilien" i kultserien.\n_START_SECTION_\nNedward Flanders\n_START_PARAGRAPH_\nHan er Simpson-familiens kristne nabo i The Simpsons. Han har en stor frygt for j\xc3\xb8der/j\xc3\xb8dedommen og andre ikke-kristne religioner._NEWLINE_Ned Flanders bruger tit fjolleord (diddeli, duddeli osv.), for at undertrykke had og raseri. Han er hadet intenst af Homer Simpson, der s\xc3\xa5gar har skrevet en sang med titlen Everybody Hates Ned Flanders. Han har s\xc3\xb8nnerne Rod og Todd, men er enkemand, efter at hans kone Maude d\xc3\xb8de i et tragisk uheld, der involverede Homer, et stadion og en t-shirt-kanon._NEWLINE_Grunden til navnene Rod, Todd og Maude er valgt til hans familiemedlemmer er, at de alle rimer p\xc3\xa5 det engelske ord for Gud God. Han tror is\xc3\xa6r p\xc3\xa5, at man skal "vende den anden kind til" \xe2\x80\x93 omend det er sv\xc3\xa6rt med Homer som nabo._NEWLINE_Ned\'s kropsbygning er udadtil normal, han ligner en ganske almindelig mand, n\xc3\xa5r han er if\xc3\xb8rt sin gr\xc3\xb8nne sweatshirt, men n\xc3\xa5r han f\xc3\xb8rst smider blusen, har han en bodybuilders overkrop. Han har et stort oversk\xc3\xa6g, som han meget n\xc3\xb8digt barberer af._NEWLINE_Ned er en meget venlig nabo, der altid gerne hj\xc3\xa6lper familien Simpson og is\xc3\xa6r l\xc3\xa5ner ting ud til Homer, ting han yderst sj\xc3\xa6ldent ser igen._NEWLINE_Ned er enormt stor fan af The Beatles, og har et hemmeligt rum med en masse Beatles-merchandise i, bl.a. de ber\xc3\xb8mte jakkes\xc3\xa6t, som The Beatles havde p\xc3\xa5, under deres f\xc3\xb8rste tv-optr\xc3\xa6den, p\xc3\xa5 The Ed Sullivan Show. Da Flanders af Marge bliver spurgt, hvorfor han er s\xc3\xa5 stor fan af Beatles, svarer Flanders at det jo er fordi de "var st\xc3\xb8rre end Jesus!"_NEWLINE_I et afsnit hvor Springfield bliver h\xc3\xa6rget af en orkan, bliver famillien Flanders hus \xe2\x80\x93 som det eneste \xe2\x80\x93 j\xc3\xa6vnet med jorden. Ned kan absolut ikke forst\xc3\xa5 det og er sikker p\xc3\xa5 at det er Gud som straffer ham. Da Homer, sammen med resten af byen, genopbygger hans hus, bliver han imidlertid meget glad, indtil han finder ud af at huset knap kan st\xc3\xa5 under sin egen v\xc3\xa6gt og ydermere er s\xc3\xa5 d\xc3\xa5rligt konstrueret, at det ikke er til at komme ind i mange af husets v\xc3\xa6relser. Det ender dog ogs\xc3\xa5 med, at huset falder sammen lige efter indvielsen. Dette f\xc3\xa5r Ned til at bryde ud i et raserianfald, der f\xc3\xa5r ham til at sk\xc3\xa6lde hele byen ud over deres uduelighed til at bygge et hus ordenligt, efter dette indl\xc3\xa6gger han sig selv p\xc3\xa5 en psykiatrisk afdeling, hvor man f\xc3\xa5r at vide hvad grunden til hans altid gode hum\xc3\xb8r er._NEWLINE_I et andet afsnit g\xc3\xa5r der ild i familiens Simpsons hus. Ilden spreder sig til Flanders\' hus. Flanders\' hus bliver dog reddet af en lillebitte regnsky, der tilf\xc3\xa6ldigvis dukker op lige over huset, dette skal ses som en gestus fra Gud, da familien Flanders er gode kristne. _NEWLINE_I en af The Simpsons halloween special blev det "afsl\xc3\xb8ret" at han i virkeligheden var dj\xc3\xa6velen, fordi han fik Homer Simpson til at s\xc3\xa6lge sin sj\xc3\xa6l for en doughnut. Da Homer n\xc3\xa6gter at give sin sj\xc3\xa6l til ham, skal han op imod ham i retten hvor d\xc3\xb8den er dommer. Det ender med at Marge finder et billede hvor Homer har skrevet bag p\xc3\xa5 at hans sj\xc3\xa6l for evigt vil v\xc3\xa6re Marges, og Homer vinder. Dette holdt dog kun i denne episode. I en anden af Halloween special blev Ned forvandlet til en varulv og derefter ved et uheld k\xc3\xb8rt over af Marge Simpson som tror hun har dr\xc3\xa6bt ham. Familien Simpson f\xc3\xa5r sig narret ud af det ved at lade det se ud som om Flanders har f\xc3\xa5et et hjerteanfald hjemme hos sig selv. Efter begravelsen viser det sig at da han er en varulv, kan han ikke d\xc3\xb8, og begynder at jagte Familien Simpson fordi de k\xc3\xb8rte ham over._NEWLINE_Ned Flanders\' stemme er indtalt af Harry Shearer, der ogs\xc3\xa5 l\xc3\xa6gger stemme til blandt andre Lovejoy.\n_START_SECTION_\nMaude Flanders\n_START_PARAGRAPH_\nHun er Ned Flanders\' afd\xc3\xb8de kone._NEWLINE_Maude optr\xc3\xa6der i amerikanske tegnefilmserie The Simpsons hvor hun er mor til to b\xc3\xb8rn ved navn Rod og Todd Flanders. Hun var gift med Ned Flanders, men d\xc3\xb8de ved at falde ud over en tribune under et racerl\xc3\xb8b, efter at blive skudt ned af en t-shirt maskine.\n_START_SECTION_\nRod og Todd Flanders\n_START_PARAGRAPH_\nDe er begge s\xc3\xb8nner af Ned Flanders. De er meget religi\xc3\xb8st opdraget af deres far._NEWLINE_De er bange for alt, hvad der er den mindste lille smule farligt. N\xc3\xa5r b\xc3\xb8rnene leger, har deres lege altid et religi\xc3\xb8st motiv, eksempelvis kan en af deres lege g\xc3\xa5 ud p\xc3\xa5 at genskabe Jesu f\xc3\xb8dsel._NEWLINE_De ser heller ikke s\xc3\xa5 meget fjersyn, fordi, at deres far har blokeret alle ikke-religi\xc3\xb8se tv-kanaler._NEWLINE_Der var dog engang, hvor at Bart og Lisa flyttede ind pga. for d\xc3\xa5rlige hjemforhold, der s\xc3\xa5 de et afsnit af Itchy og Scratchy._NEWLINE_Det blev de s\xc3\xa5 traumatiserede af, at de troede at de skulle g\xc3\xb8re som dem.'